Benjamin Pavard. Benjamin Pavard (; 1996-yil 28-martda Fransiyada tugʻilgan) – fransuz futbolchisi, Germaniyaning „Bayern München“ futbol klubi himoyachisi. Fransiya terma jamoasi futbolchisi. Klublardagi faoliyati. Pavard olti yoshida futbol oʻynashni boshlagan. Toʻqqiz yoshida u „Lille“ futbol klubi akademiyasiga koʻchib oʻtgan va uni 2015-yilda tugatgan. 2014-yildan buyon „Lille“ futbol klubining oʻyinchisi boʻlgan. 2014-yilning 30-avgustida „Arras“ futbol klubiga qarshi bahsda debyut qilgan va ikki mavsumda jami 19 ta uchrashuv oʻtkazgan. 2014—2015-yilgi mavsumdan boshlab u asosiy jamoada faoliyat olib borgan. 2015-yilning 31-yanvarida u „Nantes“ futbol klubiga qarshi bahsda debyut qilgan. Hammasi boʻlib, u debyut mavsumida sakkizta oʻyin oʻtkazgan. 2015—2016-yilgi mavsumda u 13 ta oʻyinda ishtirok etgan edi. U asosiy zaxira oʻyinchisi edi va koʻpincha asosiy tarkibda maydonga tushgan oʻyinchilar jarohat olganda, ushbu oʻyinchi ularning oʻrniga maydonga tushgan. Xalqaro faoliyati. Benjamin Pavard Fransiyaning yoshlar terma jamoalariga jalb qilingan. U 2015-yilgi 19 yoshgacha boʻlgan oʻsmirlar oʻrtasidagi Yevropa chempionatida ishtirok etgan hamda ikkita uchrashuvda maydonga tushgan. Jamoa bilan birgalikda yarim finalga chiqdi. Benjamin Pavard 2017-yilgi yoshlar oʻrtasidagi Yevropa chempionati saralash turnirida ham ishtirok etgan. 2017-yilning kuzida Benjamin Pavardni Fransiya terma jamoasi bosh murabbiyi Germaniyaga qarshi oʻrtoqlik oʻyinlari tarkibiga kiritgan. Benjamin Pavard xalqaro maydondagi debyutini 10-noyabr kuni oʻtkazgan va Germaniyaga qarshi oʻyinda zaxiradan maydonga tushgan. Futbolchi Argentina terma jamoasi darvozasiga ham gol urgan, keyinchalik bu gol turnirning eng yaxshi goli deb topilgan.